VLÁDA SLOVENSKEJ REPUBLIKY



UZNESENIE VLÁDY SLOVENSKEJ REPUBLIKY

**č.**

z ...

**k návrhu opatrení na zlepšenie podnikateľského prostredia**

|  |  |
| --- | --- |
| Číslo materiálu: |  |
| Predkladateľ: | minister hospodárstva  |

**Vláda**

**A. schvaľuje**

A.1. Opatrenia na zlepšenie podnikateľského prostredia;

**B. ukladá**

**ministrovi práce, sociálnych vecí a rodiny**

B.1. predĺžiť lehotu na odhlásenie zamestnanca zo Sociálnej poisťovne z jedného dňa na osem dní

*do 31. decembra 2017,*

B.2. zrušiť pokuty a penále pre zamestnávateľa v súvislosti s nepravdivým čestným vyhlásením zamestnanca pracujúceho na dohodu o brigádnickej práci študentov

*do 30. júna 2018,*

B.3. vyhodnotiť prax v oboznamovaní zamestnancov a podnikajúcich fyzických osôb, ktorí nie sú zamestnávateľmi, ktorí v rámci svojich pracovných povinností riadia osobné motorové vozidlo, ale nie sú profesionálnymi vodičmi, s ustanoveniami zákona č. 8/2009 Z. z. o cestnej premávke

*do 31. marca 2018,*

B.4. predĺžiť lehotu na splnenie povinnosti zamestnávateľa predložiť Sociálnej poisťovni evidenčný list dôchodkového poistenia z troch dní na osem dní od skončenia pracovného pomeru

*do 31. decembra 2017,*

B.5. vypustiť zo zákona č. 82/2005 Z. z. (§ 7b) o nelegálnej práci a nelegálnom zamestnávaní a o zmene a doplnení niektorých zákonov povinnosť podnikateľa zisťovať nelegálnu prácu u zamestnancov jeho poskytovateľa služby

*do 31. decembra 2017,*

**ministrovi zdravotníctva**

B.6. novelizáciou zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov prehodnotiť zdravotný dohľad prostredníctvom pracovnej zdravotnej služby pre zamestnancov vykonávajúcich 1. a 2. kategórie prác

*do 31. decembra 2017,*

**podpredsedovi vlády a ministrovi vnútra**

B.7. v spolupráci s ministrom hospodárstva vypracovať analýzu zjednodušenia elektronického hlásenia cudzincov prevádzkovateľmi ubytovacích zariadení a registráciu cudzincov pri pobyte v SR s návrhom alternatív zjednodušenia hlásenia, s vyčíslením úspor a vyčíslením finančného krytia

*do 30. júna 2018,*

B.8. zjednodušiť vybavenie elektronických podaní na úseku evidovania vozidiel

*do 31. decembra 2018,*

B.9. zvýšiť informovanosť podnikateľov o dostupných službách verejnej správy na Jednotnom kontaktnom mieste v nadväznosti na reformu verejnej správy ESO so zameraním na malé a stredné podniky

*do 30. decembra 2017,*

**podpredsedovi vlády pre investície a informatizáciu**

B.10. v spolupráci s podpredsedom vlády a ministrom vnútra zaviesť možnosť získať výpis zo živnostenského registra na integrovaných obslužných miestach občana

 *do 1. júna 2018,*

**ministrovi dopravy a výstavby**

B.11. znížiť administratívnu záťaž v stavebníctve a zefektívniť proces získavania stavebného povolenia

*do 31. decembra 2019,*

B.12. prijať účinný systém pre stanovenie regulačných zásad funkčného využívania a priestorového usporiadania územia

*do 31. decembra 2019,*

B.13. zjednodušiť procesy povoľovania stavieb menšieho rozsahu s pozitívnym vplyvom na proces stavebného konania konštrukčne zložitejších stavebných celkov

*do 31. decembra 2019,*

B.14. zvýšiť profesionalizáciu výkonu štátnej stavebnej správy

*do 31. decembra 2019,*

B.15. zaviesť systém kontrol počas zhotovovania stavby

*do 31. decembra 2019,*

B.16. zaviesť jednotný formulár na stavebné povolenia a kolaudačné rozhodnutia, ktoré pomôžu zefektívniť proces stavebného konania poskytovaním kvalitnejších informácií o procese výstavby od povolenia až po kolaudáciu stavieb

*do 31. decembra 2019,*

**ministrovi životného prostredia**

B.17. znížiť administratívnu záťaž podnikateľov v nadväznosti na povinnosti vyplývajúce zo zákona č. 79/2015 Z. z. o odpadoch a o zmene a doplnení niektorých zákonov zavedením elektronického vykazovania odpadu

*do 31. decembra 2018,*

**podpredsedníčke vlády a ministerke spravodlivosti**

B.18. v spolupráci s  ministrom financií preskúmať možnosti nahradiť súhlas, resp. potvrdenie správcu dane o neexistencii nedoplatkov nad 170 eur, o. i. aj v rámci úkonov vykonávaných registrovými súdmi, kontrolou verejne dostupného zoznamu vydávaného v zmysle § 52, ods. 1 a) daňového poriadku. Ak sa preukáže efektívnosť tohto riešenia, implementovať ho

*do 30. júna 2018,*

B.19. v spolupráci s  ministrom financií prehodnotiť administratívne prekážky tvorby a posilňovania vlastných zdrojov v kapitálových obchodných spoločnostiach

*do 31. decembra 2017,*

**ministrovi financií**

B.20. vypracovať analýzu zjednodušenia výpočtu základu dane pre malé a stredné podniky

*do 31. decembra 2018,*

B.21. vypracovať analýzu zvýšenia limitov na daňovú odpočítateľnosť straty pre malých a stredných podnikateľov

*do 31. decembra 2018,*

B.22. analyzovať výšku a frekvenciu platenia preddavkov na daň z príjmov právnických osôb a fyzických osôb – podnikateľov za účelom znižovania administratívnej záťaže

*do 31. decembra 2018,*

B.23. prehodnotiť frekvenciu predkladania prehľadu o preddavkoch na daň z príjmu fyzických osôb a právnických osôb

*do 31. decembra 2018,*

B.24. zaviesť hodnotenie daňových subjektov na základe spoľahlivosti

*do 1. januára 2018,*

B.25. vytvoriť elektronické rozhranie s možnosťou prihlasovania sa daňových subjektov do vlastnej schránky podnikateľa pre daňové záležitosti, kde si každý daňovník môže kontrolovať výšku odvedenej dane podľa druhu a prípadne skontrolovať evidovaný nedoplatok alebo preplatok

*do 31. decembra 2018,*

B.26. zaviesť možnosť predvyplnenia daňového priznania k motorovému vozidlu Finančnou správou SR

*do 1. februára 2019,*

B.27. v spolupráci s ministrom školstva, vedy, výskumu a športu zvýšiť superodpočet výdavkov (nákladov) na výskum a vývoj na úroveň 100 %

*do 31. decembra 2017,*

**predsedníčke Úradu geodézie, kartografie a katastra Slovenskej republiky**

B.28. zaviesť službu sledovania zmien na liste vlastníctva v katastri nehnuteľností

*do 31. decembra 2018,*

**ministrovi hospodárstva**

B.29. zabezpečiť prevádzkovanie webovej stránky o možnostiach prístupu k financovaniu podnikov

*do 30. júna 2018,*

B.30. prehodnotiť veľkostné kritériá v právnych rámcoch týkajúcich sa podnikateľov, pri ktorých podnikateľovi vznikajú konkrétne povinnosti

*do 30. júna 2018,*

B.31. vypracovať nový zákon o investičnej pomoci

*do 31. decembra 2017,*

B.32. vypracovať prierezové dokumenty mapujúce súčasný a budúci vývoj v oblastiach hospodárskej špecializácie podľa dokumentu Poznatkami k prosperite: Stratégia inteligentnej špecializácie RIS3

 *priebežne,*

B.33. zabezpečiť prístup k informáciám podľa čl. 7 smernice č. 2006/123/ES o službách na vnútornom trhu zameraných na oblasť voľného pohybu služieb na vnútornom trhu, ktoré uľahčia poskytovateľom služieb z iných členských štátov Európskej únie prístup na trh služieb SR

 *do 30. júna 2018,*

B.34. v spolupráci s ministrom financií vypracovať analýzu súčasného stavu administrácie superodpočtu výdavkov na výskum a vývoj z hľadiska daňových subjektov

*do 30. júna 2018,*

B.35. predložiť informáciu o plnení opatrení na zlepšenie podnikateľského prostredia v Správe o stave podnikateľského prostredia v Slovenskej republike

 *každoročne do 31. marca,*

**podpredsedníčke vlády a ministerke spravodlivosti**

**podpredsedovi vlády pre investície a informatizáciu**

**podpredsedovi vlády a ministrovi vnútra**

**ministrovi práce, sociálnych vecí a rodiny**

**ministrovi zdravotníctva**

**ministrovi dopravy a výstavby**

**ministrovi životného prostredia**

**ministrovi financií**

**ministrovi hospodárstva**

**predsedníčke Úradu geodézie, kartografie a katastra Slovenskej republiky**

B.36. predložiť ministrovi hospodárstva informáciu o plnení opatrení na zlepšenie podnikateľského prostredia

*každoročne* *do 31. januára,*

**C. odporúča**

**generálnemu riaditeľovi Sociálnej poisťovne**

C.1. v spolupráci s podpredsedom vlády a ministrom vnútra vypracovať analýzu rozšírenia funkcionality Jednotného kontaktného miesta o komunikáciu so Sociálnou poisťovňou pri zamestnávaní prvého zamestnanca

*do 31. decembra 2017,*

C.2. predložiť ministrovi hospodárstva informáciu o plnení opatrení na zlepšenie podnikateľského prostredia

 *každoročne do 31. januára.*

**Vykonajú:** podpredsedníčka vlády a ministerka spravodlivosti

 podpredseda vlády pre investície a informatizáciu

 podpredseda vlády a minister vnútra

 minister práce, sociálnych vecí a rodiny

 minister zdravotníctva

 minister dopravy a výstavby

 minister životného prostredia

 minister financií

 minister hospodárstva

predsedníčka Úradu geodézie, kartografie a katastra Slovenskej republiky

generálny riaditeľ Sociálnej poisťovne